wickkiey/tamil-wikipedia-chunked huggingface dataset:
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா பகுப்புகள்

தமிழ் விக்கிப்பீடியாவின் முக்கிய பகுப்புகளான தமிழ், பண்பாடு, வரலாறு, அறிவியல், கணிதம், தொழில்நுட்பம், புவியியல், சமூகம், நபர்கள் குறித்த குறிப்புகள் இடம் பெற்றுள்ளன.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா பயனர்கள்

இத்தலைப்பில் பயன்பாட்டாளர்கள், பயனர்கள், பயனர் குழு மற்றும் தமிழ் விக்கிப்பீடியாவின் பயனர்கள் எனும் நான்கு உள் தலைப்புகள் உள்ளன. பயனர்கள் எனும் உள் தலைப்பினுள், பயனர் கணக்குத் தொடக்கம், பயனர் பெயர், என் பேச்சு, என் விருப்பத் தேர்வுகள், என் கவனிப்புப் பட்டியல், என் பங்களிப்புகள், விடுபதிகை போன்றவை குறித்த செய்திகளும், பயனர் குழு எனும் தலைப்பில் 1. பொது , பயனர், தானாக உறுதியளிக்கப்பட்ட பயனர்கள், தானியங்கிகள் (அங்கத்தவர் பட்டியல்), நிர்வாகிகள் (அங்கத்தவர் பட்டியல்), அதிகாரிகள் (அங்கத்தவர் பட்டியல்), பயனர்கள் சரி பார்ப்பவர் (அங்கத்தவர் பட்டியல்), மேற்பார்வையாளர்கள் (அங்கத்தவர் பட்டியல்), நிர்வாக வாக்குக் குழு (அங்கத்தவர் பட்டியல்), பதிவிறக்கம் செய்வோர் (அங்கத்தவர் பட்டியல்),மொழிமாற்ற பதிவிறக்கம் செய்வோர் (அங்கத்தவர் பட்டியல்), பதிவேற்றம் செய்வோர் (அங்கத்தவர் பட்டியல்), தள வளர்ச்சியாளர் (அங்கத்தவர் பட்டியல்), முழுப்பார்வையாளர் (அங்கத்தவர் பட்டியல்) போன்ற தலைப்புகளில் செய்திகளும், இறுதியாக தமிழ் விக்கிப்பீடியாவின் பயனர்கள் எனும் தலைப்பில் செய்திகளும் தரப்பட்டுள்ளன.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா கொள்கைகளும் வழிகாட்டல்களும்

இத்தலைப்பில் தமிழ் விக்கிப்பீடியாவின் கொள்கைகள் எனும் தலைப்பில் விக்கிப்பீடியாவின் ஐந்துதூண்கள் எனப்படும் கலைக்களஞ்சியம், நடுநிலைமை, கட்டற்ற கலைக்களஞ்சியம், நன்னடத்தை மற்றும் இறுக்கமான விதிமுறைகள் இல்லாமை போன்றவைகளும், வழிகாட்டல்கள் எனும் தலைப்பில், விக்கி நற்பழக்க வழக்கங்கள் ஒழுங்குப் பிறழ்வுகள், மேற்கோள் காட்டுதல், விசமிகளை எதிர்கொள்தல் போன்ற பொதுவான தலைப்பில் வழிகாட்டல் செய்திகள் தரப்பட்டுள்ளன. இவை தவிர உள்ளடக்கம், தொகுத்தல், தமிழ் மொழி எனும் தலைப்பில் கட்டுரைகள் உள்ளீடு செய்தல், தட்டச்சு செய்தல் போன்ற பல தகவல்கள் அளிக்கப்பட்டுள்ளன.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா பங்களிப்புகள்

இத்தலைப்பில் பார்வையாளர் பங்களிப்புகள், பயனர் பங்களிப்புகள், பயனர் நிர்வாகிகள் பங்களிப்புகள், பிற பங்களிப்புகள் எனும் உள்தலைப்புகளில் தகவல்கள் அளிக்கப்பட்டுள்ளன.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா பயிற்சிக் கட்டுரைகள்

இத்தலைப்பில் வரவேற்பு, தொகுத்தல், வடிவமைத்தல், உள் இணைப்புகள், வெளி இணைப்புகள், பேச்சுப் பக்கம், கவனம் கொள்க, பதிகை, மறு ஆய்வு குறித்த பல தகவல்கள் தரப்பட்டுள்ளன.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா கட்டுரைகள் உருவாக்கம்

இத்தலைப்பில் கட்டுரைப் பொருள் தேர்வு, கட்டுரைத் தலைப்புத் தேர்வு, கட்டுரை அமைப்பு, தமிழ் தட்டச்சு, விக்கி குறிகள், கட்டுரை உள்ளீடு, முன் தோற்றம் பார்த்தல், பக்கங்களைச் சேமித்தல் மற்றும் இணைப்புகள் செய்தல் எனும் தலைப்புகளில் கட்டுரை உருவாக்கத்திற்குத் தேவையான தகவல்கள் அனைத்தும் அளிக்கப்பட்டுள்ளன.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா கட்டுரை படிமங்கள்

இத்தலைப்பில் கட்டுரைக்கேற்ற படிமங்களை இடம் பெறச் செய்திட விக்கிப்பீடியாவின் படிமக் கொள்கைகள், படிம வகைகள், படிமம் பதிவேற்றம், கட்டுரையில் படிமத்தை அமைக்கும் முறைகள் போன்ற தகவல்கள் தரப்பட்டுள்ளன.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா கட்டுரை வார்ப்புருக்கள்

இத்தலைப்பில் தமிழ் விக்கிப்பீடியாவில் பயன்படுத்தப்பட்டு வரும் முக்கியமான சில வார்ப்புருக்கள் குறித்த தகவல்கள் அளிக்கப்பட்டுள்ளன.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா கட்டுரை அட்டவணைகள்

இத்தலைப்பில் தமிழ் விக்கிப்பீடியாவில் கட்டுரைகளுக்குத் தேவையான அட்டவணை அமைக்கும் சில வழிமுறைகள் சொல்லப்பட்டுள்ளன.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா கட்டுரை செயலிகள்

இத்தலைப்பில் தமிழ் விக்கிப்பீடியாவில் உருவாக்கப்படும் ஒவ்வொரு கட்டுரையிலும் இடம் பெறும் செயலிகள் குறித்த தகவல்கள் குறித்த செய்திகள் தரப்பட்டுள்ளன.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா அண்மைய மாற்றங்கள்

இத்தலைப்பில் தமிழ் விக்கிப்பீடியாவில் செய்யப்படும் ஒவ்வொரு மாற்றங்கள் குறித்த தகவல்களை அளிக்கும் அண்மைய மாற்றங்கள் பக்கம் குறித்த தகவல் இடம் பெற்றுள்ளது.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா பிற வழிமுறைகள்

இத்தலைப்பில் தமிழ் விக்கிப்பீடியாவில் கட்டுரை உருவாக்கத்திற்கு உதவும் மணல் தொட்டி, ஆலமரத்தடி, அகேகே, உதவிப் பக்கம், சமுதாய வலைவாசல், சிறப்புப் பக்கங்கள், தானியங்கிக் கட்டுரையாக்கம், கூகுள் தமிழாக்கம், செய்யத் தகுந்ததல்ல, பொதுவான குறைகள் மற்றும் துப்புரவு போன்ற தலைப்புகளில் சிறப்பான தகவல்கள் அளிக்கப்பட்டுள்ளன.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா கட்டுரைகள் தரமறிதல்

இத்தலைப்பில் தமிழ் விக்கிப்பீடியாவிலுள்ள கட்டுரைகளின் தரம், முக்கியத்துவம் குறித்த செய்திகள் தரப்பட்டுள்ளன.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா முதற்பக்கம்

இத்தலைப்பில் தமிழ் விக்கிப்பீடியாவின் முதற்பக்கத்தில் இடம் பெறும் கட்டுரைகள், செய்திகள், உங்களுக்குத் தெரியுமா?, இன்று, சிறப்புப்படம் போன்றவை குறித்த செய்திகள் தரப்பட்டுள்ளன.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா நடப்பு நிகழ்வுகள்

இத்தலைப்பில் தமிழ் விக்கிப்பீடியாவின் நடப்பு நிகழ்வுகளில் இடம் பெற்றுள்ள தலைப்புச் செய்திகள், மாதச் செய்திகள், மாத நாட்காட்டி, அண்மைய நிகழ்வுகள், அண்மைய இறப்புகள்,தொடர் பிரச்சனைகள்,செய்திக் காப்பகம்,வெளி செய்தி ஊடகங்கள் - தமிழ்,செய்தித் திரட்டிகள் - தமிழ், தொலைநோக்குத் திட்டச் செய்திகள் போன்ற உள் தலைப்புகளில் தகவல்கள் அளிக்கப்பட்டுள்ளன.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா முக்கியப் பயனர்கள்

இத்தலைப்பில் விக்கிப்பீடியர்கள், பயனர்கள் பட்டியல், பயனர் நிர்வாகிகள், அதிகாரிகள், காணாமல் போன விக்கிப்பீடியர்கள், பங்களிப்பாளர் அறிமுகம் மற்றும் முக்கியப் பயனர்கள் எனும் தலைப்பில் சில தகவல்கள் அளிக்கப்பட்டுள்ளன.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா ஆண்டறிக்கை மற்றும் புள்ளி விபரங்கள்

இத்தலைப்பில் தமிழ் விக்கிப்பீடியாவின் ஆண்டறிக்கை மற்றும் புள்ளி விபரங்கள் குறித்த பல தகவல்கள் அளிக்கப்பட்டுள்ளன.
# தமிழ் விக்கிப்பீடியா (நூல்)

## உள்ளடக்கம்

### விக்கிமீடியா பிற திட்டங்கள்

இத்தலைப்பில் விக்கிமீடியா அமைப்பின் பிற திட்டங்களான விக்சனரி, விக்கி நூல்கள், விக்கி மேற்கோள்கள், விக்கி மூலம், விக்கி இனங்கள், விக்கி செய்திகள், விக்கி பொது, விக்கி பல்கலைக்கழகம், மேல் - விக்கி மற்றும் பிற விக்கித் திட்டங்கள் குறித்த தகவல்கள் தரப்பட்டுள்ளன.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா அழைப்பு

இத்தலைப்பில் முடிவாக தமிழ் விக்கிப்பீடியாவில் தமிழறிந்த அனைவரும் பங்களிக்க முன் வருமாறு அழைப்பு விடப்பட்டுள்ளது.
# தமிழ் விக்கிப்பீடியா (நூல்)

## நூல் வெளியீடு

சென்னையில் சென்னைத் தொழில்நுட்ப நிறுவனத்தில் நடைபெற்ற விக்கிப்பீடியா பத்தாம் ஆண்டு கொண்டாட்ட நிகழ்வில் தமிழ் விக்கிப்பீடியா நூல் வெளியிடப் பெற்றது. கிழக்குப் பதிப்பகம் உரிமையாளர் பத்ரி சேஷாத்ரி நூலை வெளியிட முதல் பிரதியைப் பத்திரிகையாளர் சுகதேவ் (இளையபெருமாள்) பெற்றுக் கொண்டார். இரண்டாம் பிரதியைக் கவிஞர். டாக்டர் இமாம் கவுஸ் மொய்தீன் பெற்றுக் கொண்டார்.
# தமிழ் விக்கிப்பீடியா (நூல்)

## தமிழ்நாடு அரசு பரிசு

தமிழ்நாடு அரசின் தமிழ் வளர்ச்சித் துறையால் ஆண்டுதோறும் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் 31 வகைப்பாடுகளில் சிறந்த நூல் மற்றும் நூலாசிரியர், பதிப்பகங்கள் தேர்வு செய்யப்பட்டு பரிசுகள் வழங்கப்பட்டு வருகின்றன. 2010 ஆம் ஆண்டு வெளியான நூல்களில் கணினியியல் துறை நூல்களில் சிறந்த நூலாக இந்நூல் தேர்வு செய்யப்பட்டது.
# தமிழ் விக்கிப்பீடியா (நூல்)

## தமிழ்நாடு அரசு பரிசு

### முதலமைச்சர் பாராட்டு

2012 ஆம் ஆண்டு ஏப்ரல் 13 ல் நடைபெற்ற தமிழ்ப் புத்தாண்டு விழாவில் தமிழ்நாடு முதலமைச்சர் ஜெ. ஜெயலலிதா நூலாசிரியர் மு. சுப்பிரமணியைப் பாராட்டி பரிசுத் தொகை ரூபாய் முப்பது ஆயிரத்துக்கான காசோலை மற்றும் பாராட்டுச் சான்றிதழையும் வழங்கினார்.
# ஊரெழு

**ஊரெழு** (*Urelu*) இலங்கையின் வடக்கே, யாழ்ப்பாண மாவட்டத்திலே உள்ள ஒரு ஊராகும். இது, யாழ்ப்பாணம் - பலாலி வீதியில் , உரும்பிராய்க்கு அடுத்து அமைந்துள்ளது. இதன் எல்லைகளாக புன்னாலைக்கட்டுவன், உரும்பிராய், சுன்னாகம், அச்செழு ஆகிய ஊர்கள் அமைந்துள்ளன.  
பல பெருமைகளை அணிகளாகக் கொண்ட இவ்வூரானது தனைச்சூழ ஏழு ஊர்களை அரண்களாகக் கொண்டு ஊரெழு எனப்பெயர் பெற்றுள்ளது. ஊர் ஏழு மருவி ஊரெழுவானது என்பர். கிழக்கில் நீர்வேலியும் தென்பகுதியில் உரும்பிராயும், மருதனார்மடமும் மேற்கோரமாகச் சுன்னாகம், வடக்கே ஏழாலை, புன்னாலைக்கட்டுவன் வட கிழக்கில் அச்செழுவும் ஊரெழுவுடன் உறவாடி நிற்கின்றன.  
செம்மண் பகுதியாகிய இது, நல்ல வளமான மண்ணையும், நல்ல நிலத்தடி நீர் வசதியையும் கொண்டுள்ள ஒரு இடமாகும். இது வலிகாமம் கிழக்கு கோப்பாய் பிரதேச சபை பிரிவிலும் யாழ்ப்பாணம் யா/267 கிராம சேவையாளர் பிரிவிலும் உள்ளடங்கும் ஒரு கிராமம் ஆகும். ஊரெழு வாழை, மரவள்ளிக் கிழங்கு, பல வகையான காய்கறி வகைகள் போன்றவற்றுக்குப் பெயர் பெற்றது . யாழ்ப்பாண மாவட்டத்தில் புதிய பயிர் வகைகள் அறிமுகப்படுத்தப்பட்ட காலங்களில் அவற்றைப் பயிரிடுவதில் முன்னணியில் நின்று வெற்றி பெற்ற இடங்களில் ஒன்று. யாழ்ப்பாணத்துக்கு புதிய பயிர்களான, திராட்சை, உருளைக்கிழங்கு போன்ற பயிர்கள் 1970 களிலும் 1980 களிலும் வெற்றிகரமாக இங்கே பயிரிடப்பட்டன.  
தமிழீழ விடுதலைப் புலிகளின் உறுப்பினரும், சாகும் வரை உண்ணாவிரதம் இருந்து இறந்தவருமான திலீபன் இந்த ஊரைப் பிறப்பிடமாகக் கொண்டவர்.
# ஊரெழு

## ஆலயங்கள்

இவற்றுள் சில:
- ஊரெழு வீரகத்தி விநாயகர் ஆலயம்
- ஊரெழு கிளானைப்பதி பர்வதவர்த்தினி மனோன்மணி அம்பாள் ஆலயம்
- ஊரெழு கிழக்கு நாவலம்பதி ஞானவைரவர் ஆலயம்
- ஊரெழு மேற்கு ஸ்ரீ மீனாட்சி அம்மன் (கண்ணகி அம்மன்) ஆலயம்
- ஊரெழு மேற்கு ஸ்ரீ அருட்கதிர்காமக் கந்தன் ஆலயம்
- ஊரெழு மேற்கு புண்ணியப்புலம் நாகநம்பிரான் ஆலயம்
- ஊரெழு வடக்கு சக்திபுரம் வேல்முருகன் ஆலயம்
- ஊரெழு மேற்கு சக்திபுரம் சிவபூரணி காளியம்பாள் ஆலயம்
- ஊரெழு கிழக்கு பழனி முருகன் ஆலயம்
# ஊரெழு

## பாடசாலைகள்

இவற்றுள் முக்கியமானது "ஊரெழு கணேச வித்தியாசாலை" ஆகும்.
# பவன் குமார் சாம்லிங்

**பவன் குமார் சாம்லிங் ** (*Pawan Kumar Chamling*, பிறப்பு: 22 செப்டம்பர், 1950) இந்தியாவில் இணைக்கப்பட்டபின் உருவான சிக்கிம் மாநிலத்தின் ஐந்தாவது முதலமைச்சர் ஆவார். சாம்லிங் சார்ந்துள்ள சிக்கிம் சனநாயக முன்னணி 1994 ஆம் ஆண்டுமுதல் நான்கு முறை -1994, 1999, 2004, 2009, 2014 தேர்தல்களில் வென்று ஆட்சி அமைத்துள்ளது.
# பவன் குமார் சாம்லிங்

## வாழ்க்கை

ஓர் சமூக சேவகராக இருந்த சாம்லிங் "நிர்மாண்" இதழின் தலைமை ஆசிரியராக பணிபுரிந்தார். 1973ஆம் ஆண்டு மாணவராக இருந்தபோதே அரசியல் நாட்டம் கொண்டார்.1985ஆம் ஆண்டு சிக்கிம் சட்டப்பேரவைக்குத் தேர்ந்தெடுக்கப்பட்டார்.1989 முதல் 1992 வரை மாநில அரசின் தொழில்,தகவல் மற்றும் மக்கள்தொடர்பு அமைச்சராகப் பணியாற்றினார்.1993ஆம் ஆண்டு சிக்கிம் சனநாயக முன்னணி கட்சியை நிறுவினார். இவரது கட்சி 1994ஆம் ஆண்டு தேர்தலில் வென்று முதலமைச்சராகப் பொறுப்பேற்றார். இதனைத் தொடர்ந்து 1999, 2004 மற்றும் 2009 தேர்தல்களிலும் வெற்றி பெற்று முதலமைச்சராகத் தொடர்கிறார்.  
பல நூல்களை வெளியிட்டுள்ளார்.1967ஆம் ஆண்டு அவரது முதல் நூல்,பிர் கோ பரிச்சய் வெளியானது. திருமணமான இவருக்கு நான்கு மகள்களும் நான்கு மகன்களும் உள்ளனர்.2003ஆம் ஆண்டு மணிப்பால் பல்கலைக்கழகம் கௌரவ மருத்துவர் பட்டம் வழங்கியுள்ளது.
# வரணி மத்திய கல்லூரி

**வரணி மத்திய கல்லூரி ** கொடிகாமம் - பருத்தித்துறை வீதியில் வரணி என்னும் கிராமத்தில் அமைந்துள்ளது. இங்கு தரம் 1 முதல் உயர்தரம் வரையான வகுப்புக்கள் உள்ளன. உயர்தரத்தில் கலைப்பிரிவு மற்றும் வர்த்தகப் பிரிவுகள் உள்ளன. இங்கிருந்து ஆண்டு தோறும் குறிப்பிடத்தக்க மாணவர்கள் பல்கலைக்கழகம் தெரிவாகிறார்கள்.
எம்.டி.பண்டா என்பவரால் 11-01-1954 இல் திறந்துவைக்கப்பட்டது. இப்பாடசாலையில் 1963 ஆம் ஆண்டு முதல் க.பொ.த.உயர்தர வகுப்பில் விஞ்ஞானக்கல்வி அறிமுகப்படுத்தப்பட்டது. 1967 ஆம் ஆண்டு கல்வியமைச்சு ஒரு விளையாட்டு மைதானத்தை அமைத்துக்கொடுத்தது. உடையார் சிவா நல்லமாப்பாணர் இப்பாடசாலைக்கு வணக்க மண்டபம் ஒன்றை அமைத்துக்கொடுத்தார்.  
இப் பாடசாலையில் 500 க்கு மேற்பட்ட மாணவர்களும் 50 ற்கு மேற்பட்ட ஆசிரியர்களும் கடமையாற்றுகின்றார்கள்  
இப் பாடசாலையின் தற்போதய அதிபர் திரு.ப. செல்லநாயகம் ஆவார்
:
# 2011 துடுப்பாட்ட உலகக்கோப்பை

**2011 துடுப்பாட்ட உலகக்கோப்பை** இந்தியா, இலங்கை, வங்காளதேசம் ஆகிய நாடுகளில் நடைபெற்றது. உலகக்கிண்ணத்துக்கான ஆரம்ப நிகழ்வு டாக்கா நகரில் வங்கபந்து தேசிய அரங்கத்தில் 2011 பெப்ரவரி 17 ஆம் நாள் இடம்பெற்றது. முதலாவது போட்டி 2011 பெப்ரவரி 19 இல் டாக்கா நகரில் சேர்-இ-பங்களா துடுப்பாட்ட அரங்கத்தில் வங்காளதேச அணி இந்திய அணியை எதிர்த்து விளையாடியது. இறுதிப் போட்டி மும்பையில் வான்கேடே அரங்கத்தில் 2011 ஏப்ரல் 2 இல் நடைபெற்றது. இந்திய அணியும் இலங்கை அணியும் இறுதி ஆட்டத்துக்குத் தெரிவாகின. இந்திய அணி இலங்கையை 6 இலக்குகள் வித்தியாசத்தில் வென்று உலகக்கிண்ணத்தைக் கைப்பற்றியது.  
உலகக்கிண்ணப் போட்டிகள் அனைத்தும் ஒருநாள் பன்னாட்டுத் துடுப்பாட்டத் தகுதியில் ஒவ்வொன்றும் 50 பந்துப் பரிமாற்றங்களுடன் நடைபெற்றன. இப்போட்டியில் 10 தேர்வுத் துடுப்பாட்ட அணிகளும், தேர்வுத் தகுதி பெறாத 4 அணிகளுமாக மொத்தம் 14 நாடுகளைச் சார்ந்த அணிகள் பங்குபற்றிய 49 போட்டிகள் நடைபெற்றன. 2007 துடுப்பாட்ட உலகக்கோப்பையின் போது பங்கு பற்றியதை விட இரண்டு அணிகள் இம்முறை குறைவாக பங்குபற்றின. மொத்தப் போட்டிகள் 2007 துடுப்பாட்ட உலகக்கோப்பை போட்டிகளைவிட இரண்டு குறைவானதாகும்.  
இந்த உலகக்கிண்ணப் போட்டிகளை பாக்கித்தானும் உடனாக ஏற்று நடத்துவதாக இருந்தது. 2009ஆம் ஆண்டு லாகூரில் இலங்கைத் துடுப்பாட்ட அணியினர் சுடப்பட்ட நிகழ்வை அடுத்து பன்னாட்டுத் துடுப்பாட்ட அவை பாக்கித்தானின் நடத்தும் உரிமைகளை இரத்து செய்தது. லாகூரில் திட்டமிடப்பட்ட அமைப்புக்குழுவின் தலைமையகமும் மும்பைக்கு மாற்றப்பட்டது. பாக்கித்தான் 14 ஆட்டங்களை, ஓர் அரையிறுதி உட்பட, நடத்துவதாக இருந்தது. அவற்றில் எட்டு இந்தியாவிற்கும் நான்கு இலங்கைக்கும் இரண்டு வங்காள தேசத்திற்கும் பிரித்துத் தரப்பட்டன..
# 2011 துடுப்பாட்ட உலகக்கோப்பை

## போட்டித்தொடர் வகை

இந்தப் போட்டியில் 14 அணிகள் ஒவ்வொரு குழுவிலும் ஏழு அணிகள் வீதமாக இரண்டு குழுக்களாகப் பிரிக்கப்பட்டு போட்டிகள் இடம்பெற உள்ளன. ஒவ்வொரு குழுவிலும் முதல் நான்கு அணிகள் அடுத்த சுற்றுக்குத் தகுதி பெறும். அதன் பின்னர் காலிறுதி, அரையிறுதி மற்றும் இறுதி ஆட்டங்கள் நடைபெறும்.  
- காலிறுதிப் போட்டிகள் நடைபெறும் இடங்கள்: டாக்கா, அகமதாபாத், கொழும்பு
- அரையிறுதிப் போட்டிகள் நடைபெறும் இடங்கள்: மொகாலி, கொழும்பு
- இறுதிப் போட்டி நடைபெறும் இடம்: மும்பை
# 2011 துடுப்பாட்ட உலகக்கோப்பை

## தகுதி

பன்னாட்டுத் துடுப்பாட்ட அவையின் கொள்கைக்கேற்ப முழு அங்கத்துவ நாடுகள் பத்தும், தென்னாபிரிக்காவில் நடைபெற்ற தகுதிகாண் போட்டிகளில் முதல் நான்கு இடங்களைப் பெற்ற அயர்லாந்து, கனடா, நெதர்லாந்து மற்று கென்யாவும் இவ்வுலகக்கிண்ணப் போட்டிகளில் பங்கேற்கத் தகுதி பெற்றன.
# 2011 துடுப்பாட்ட உலகக்கோப்பை

## தகுதி

### தகுதி பெற்ற அணிகள்

;ஆபி.து.ச (3)
-
-
-
;அ.து.ச (2)
-
-  
;ஆசி.து.அ (4)
- **(நடாத்தும் நாடு)**
- **(நடாத்தும் நாடு)**
-
-  
;ப.து.அ கிழக்காசியா - பசிபிக் (2)
-
-
;ஐ.து.அ (3)
-
-
-
# 2011 துடுப்பாட்ட உலகக்கோப்பை

## போட்டி நடத்தும் நாடுகள் தெரிவு

பன்னாட்டுத் துடுப்பாட்ட அவையின் கொள்கைக்கேற்ப இந்தியா, பாகிஸ்தான், இலங்கை, வங்காளதேசம் ஆகிய நாடுகளுக்கு உலகக்கிண்ணப் போட்டிகளை நடத்துவதற்கான வாய்ப்பு வழங்கப்பட்டது. இந்தியத் துணைக்கண்டத்தில் உலகக்கிண்ணப் போட்டிகள் நடத்தப்படுவது இது மூன்றாவது தடவையாகும். பாதுகாப்புக் காரணங்களுக்காக பாகிஸ்தானில் நடைபெறவிருந்த போட்டிகள், போட்டிகளை நடத்தும் மற்றைய நாடுகளுக்கு மாற்றப்பட்டன.
# 2011 துடுப்பாட்ட உலகக்கோப்பை

## போட்டி நடத்தும் நாடுகள் தெரிவு

#### இடங்கள்

மொத்தம் பதின்மூன்று இடங்கள் உலகக்கிண்ணப் போட்டிகளை நடத்துவதற்கு தெரிவு செய்யப்பட்டுள்ளன.  
<>
| கொல்கத்தா | கொழும்பு | புது டில்லி | கண்டி | அகமதாபாத் |  |
| --- | --- | --- | --- | --- | --- |
| ஈடன் கார்டன்ஸ்
கொள்ளளவு: 82,000
<small>(மேம்படுத்தப்படுகிறது)</small> | ஆர். பிரேமதாச அரங்கம்
கொள்ளளவு: 35,000 | பெரோசா கோட்லா
கொள்ளளவு: 48,000 | முத்தையா முரளிதரன் பன்னாட்டுத் துடுப்பாட்ட அரங்கம்
கொள்ளளவு: 35,000
<small>(புதிய அரங்கம்)</small> | சர்தார் பட்டேல் அரங்கம்
கொள்ளளவு: 50,000 |  |
| வான்கேடே அரங்கம்
திட்டமிட்டுள்ள கொள்ளளவு: 45,000
<small>(மேம்படுத்தப்படுகிறது)</small> | மகிந்த ராசபக்ச பன்னாட்டுத் துடுப்பாட்ட அரங்கம்
கொள்ளளவு: 33,000
<small>(புதிய அரங்கம்)</small> | பஞ்சாப் துடுப்பாட்ட வாரிய அரங்கம்
கொள்ளளவு: 35,000 | விதர்பா துடுப்பாட்ட வாரிய அரங்கம்
கொள்ளளவு: 45,000 | எம். சின்னசுவாமி அரங்கம்
கொள்ளளவு: 42,000 | }</> |  
<>
</>
# 2011 துடுப்பாட்ட உலகக்கோப்பை

## நடுவர்கள்

ப. து. அ. வின் நடுவர்களைத் தெரிவு செய்யும் குழு 18 நடுவர்களைப் போட்டிகளில் பணியாற்றத் தெரிவு செய்துள்ளது. இவர்களை விட மேலதிக நடுவராக இனாமுல் ஹக் நியமிக்கப்பட்டுள்ளார்.  
;ஆத்திரேலியா
- சைமன் டோபல்
- ஸ்டீவ் டேவிஸ்
- ரொட் தக்கர்
- டரல் ஹார்ப்பர்
- புரூஸ் ஒக்சென்போர்ட்
;நியூசிலாந்து
- பில்லி பௌடன்
- டோனி ஹில்  
;தென்னாபிரிக்கா
- மராயஸ் எராஸ்மஸ்  
;பாக்கிஸ்தான்
- அலீம் தர்
- ஆசத் ரவூப்  
;இந்தியா
- சவீர் தாராபூர்
- அமீஷ் சாஹிபா  
;இங்கிலாந்து
- இயன் கோல்ட்
- ரிச்சர்ட் கெட்டில்போரோ
- நைகல் லோங்  
;இலங்கை
- அசோக டீ சில்வா
- குமார் தர்மசேன  
;மேற்கிந்தியத் தீவுகள்
- பில்லி டொக்ட்ரோவ்
# 2011 துடுப்பாட்ட உலகக்கோப்பை

## பரிசுத்தொகை

2011 உலகக்கிண்ணப் போட்டியில் வெற்றி பெறும் அணி 3 மில்லியன் அமெரிக்க டொலர்களைப் பரிசாகப் பெறும். இப்போட்டித் தொடருக்கான மொத்தப் பரிசுத்தொகையாக 10 மில்லியன் அமெரிக்க டொலர்களை ப. து. அ ஒதுக்கியுள்ளது.
# 2011 துடுப்பாட்ட உலகக்கோப்பை

## குறியீடுகள்

### நற்பேறு சின்னம்

2011 துடுப்பாட்ட உலகக்கிண்ணத்திற்கான அலுவல்முறை நற்பேறுச் சின்னமாக **இசுடம்பி** தேர்ந்தெடுக்கப்பட்டுள்ளது. 2 ஏப்ரல், 2010 அன்று இலங்கை, கொழும்பில் ஓர் விழாவில் இச்சின்னம் அறிமுகப்படுத்தப்பட்டது. இளமையுடனும் உற்சாகத்துடனும் மன உறுதியுடனும் இருக்கும் ஓர் பத்து அகவையுள்ள ஆண் களிறாக உருவகப்படுத்தப்பட்டுள்ளான். இதற்கு பெயர் சூட்ட உலகளவில் துடுப்பாட்ட ஆர்வலர்களிடையே ஓர் போட்டி நடத்தப்பட்டது. இதன் முடிவில் ஆகத்து 2, 2010 அன்று இசுடம்பி என்ற பெயர் அலுவல்முறையாகத் தேர்ந்தெடுக்கப்பட்டது.
# 2011 துடுப்பாட்ட உலகக்கோப்பை

## குறியீடுகள்

### அலுவல்முறை பாடல்

2011 உலகக்கிண்ணத்திற்கான அலுவல்முறை பாடலாக மூவர்குழு சங்கர்-இசான்-லோய் இசையமைத்த **தே கும்மா கே** என்ற பாடல் தேர்வாகியுள்ளது. சங்கர் மகாதேவனும் திவ்யா குமாரும் மூன்று மொழிகளில், (இந்தி, வங்காளம் மற்றும் சிங்களம்) பாடியுள்ள இந்தப் பாடலை ஓக்விலியும் மாதரும் நிறுவனம் சந்தைப்படுத்துகிறது. 17,பிப்ரவரி,2011 அன்று வங்காளதேசத்தில் நடக்கவிருக்கும் போட்டித் துவக்கவிழாவில் இந்தப் பாடல் அரங்கேற்றப்படும்.
# 2011 துடுப்பாட்ட உலகக்கோப்பை

## ஊடகங்கள்

துடுப்பாட்ட உலகக்கிண்ணத்துக்கான ஊடகங்களின் கவனம் ஒவ்வொரு முறையும் அதிகரித்து வந்துள்ளது. 2011 உலகக்கிண்ண அலைபரப்பு உரிமையை பன்னாட்டுத் துடுப்பாட்ட அவை சுமார் 2 பில்லியன் அமெரிக்க டொலர்களுக்கு ESPN Starsports நிறுவனத்திற்கு வழங்கியுள்ளது. 2011 உலகக்கிண்ணம் 220க்கு அதிமான நாடுகளில் அலைபரப்பப்படும் என மதிப்பிடப்பட்டுள்ளது.
# 2011 துடுப்பாட்ட உலகக்கோப்பை

## அணிகள்

ஒவ்வொரு நாடும் தங்கள் இறுதி அணிகளைத் தேர்ந்தெடுக்கும் முன்னர் 30 பேர் கொண்ட முன்னணியைத் தேர்ந்தெடுத்து அதிலிருந்து 15 பேரை வடிகட்டின. அனைத்து 14 அணிகளும் தங்கள் முன்னணி பட்டியலை 19 திசம்பர் 2010க்குள்ளும் இறுதி அணி ஆட்டக்காரர்களின் பெயர்களை 19 சனவரி 2011க்கு முன்பாகவும் அறிவிக்க வேண்டும்.  
இலங்கை திசம்பர் 13 அன்றே தங்கள் முன்னணியை அறிவித்து முதல் நாடாக விளங்கியது.  
அயர்லாந்து தங்கள் முன்னணியில் 22 பேரே கொண்டிருந்தது.
# 2011 துடுப்பாட்ட உலகக்கோப்பை

## போட்டிகள்

**நேரங்கள் அனைத்தும் இந்திய சீர் நேரம் (UTC+05:30), இலங்கை சீர் நேரம் (UTC+05:30), வங்காளதேச சீர் நேரம் (UTC+06:00)** ஆகியவற்றில் தரப்பட்டுள்ளது.
# 2011 துடுப்பாட்ட உலகக்கோப்பை

## போட்டிகள்

### சுற்று ஆட்டம்

கீழேயுள்ள பட்டியலில்:
- **வி** = ஆடிய மொத்த ஆட்டங்கள்
- **வெ** = வென்ற ஆட்டங்கள்
- **ச** = வெற்றி தோல்வி இல்லை
- **தோ** = தோற்ற ஆட்டங்கள்
- **முஇ** = முடிவு அற்ற ஆட்டங்கள்
- **நிஓவி** = நிகர ஓட்ட விகிதம்
- **புள்ளி** = மொத்தப் புள்ளிகள்  
ஒவ்வொரு பிரிவிலும் ஆகக்கூடிய புள்ளிகள் பெற்ற நான்கு அணிகள் காலிறுதிப் போட்டிக்குத் தெரிவாயின. (பச்சை நிறத்தில் காட்டப்பட்டுள்ளன).  
| பிரிவு அட்டவணைகளில் வண்ணங்களுக்கான விளக்கம் |  |
| --- | --- |
| align=முதல் 4 அணிகள் காலிறுதிக்குத் தகுதி பெற்றன. |  |
| align=வெளியேற்றப்பட்ட அணிகள் | } |
# 2011 துடுப்பாட்ட உலகக்கோப்பை

## போட்டிகள்

### சுற்று ஆட்டம்

#### ஏ பிரிவு

| அணி | வி | வெ | தோ | ச | முஇ | நிஓவி | புள்ளிகள் |  |
| --- | --- | --- | --- | --- | --- | --- | --- | --- |
| align= | 6 | 5 | 1 | 0 | 0 | +0.758 | 10 |  |
| align= | 6 | 4 | 1 | 0 | 1 | +2.582 | 9 |  |
| align= | 6 | 4 | 1 | 0 | 1 | +1.123 | 9 |  |
| align= | 6 | 4 | 2 | 0 | 0 | +1.135 | 8 |  |
| align= | 6 | 2 | 4 | 0 | 0 | +0.030 | 4 |  |
| align= | 6 | 1 | 5 | 0 | 0 | −1.987 | 2 |  |
| align= | 6 | 0 | 6 | 0 | 0 | −3.042 | 0 | } |
# 2011 துடுப்பாட்ட உலகக்கோப்பை

## போட்டிகள்

### சுற்று ஆட்டம்

#### பி பிரிவு

| அணி | வி | வெ | தோ | ச | முஇ | நிஓவி | புள்ளிகள் |  |
| --- | --- | --- | --- | --- | --- | --- | --- | --- |
| align= | 6 | 5 | 1 | 0 | 0 | +2.026 | 10 |  |
| align= | 6 | 4 | 1 | 1 | 0 | +0.900 | 9 |  |
| align= | 6 | 3 | 2 | 1 | 0 | +0.072 | 7 |  |
| align= | 6 | 3 | 3 | 0 | 0 | +1.066 | 6 |  |
| align= | 6 | 3 | 3 | 0 | 0 | –1.361 | 6 |  |
| align= | 6 | 2 | 4 | 0 | 0 | –0.696 | 4 |  |
| align= | 6 | 0 | 6 | 0 | 0 | –2.045 | 0 | } |
# 2011 துடுப்பாட்ட உலகக்கோப்பை

## புள்ளிவிபரம்

**'''அதிக ஓட்டங்களை எடுத்தோர்**  
| ஓடங்கள் | வீரர் | அணி | ஆட்டங்கள் |
| --- | --- | --- | --- |
| align=500 | திலகரத்ன டில்சான் | 9 |  |
| align=482 | சச்சின் டெண்டுல்கர் | 9 |  |
| align=465 | குமார் சங்கக்கார | 9 |  |
| align=422 | ஜொனாதன் ட்ரொட் | 7 |  |
| align=395 | உபுல் தரங்க | 9 | } |  
**அதிக இலக்குகளைக் கைப்பற்றியோர்**  
| இலக்குகள் | வீரர் | அணி | ஆட்டங்கள் |
| --- | --- | --- | --- |
| align=21 | சாகித் அஃபிரிடி | 8 |  |
| align=21 | ஜாகிர் கான் | 9 |  |
| align=18 | டிம் சௌத்தி | 8 |  |
| align=15 | ரொபின் பீட்டர்சன் | 7 |  |
| align=15 | முத்தையா முரளிதரன் | 8 | } |
# 2011 துடுப்பாட்ட உலகக்கோப்பை

## நிகழ்வுகள்

- மார்ச் 8 ஆம் நாளன்று, இந்திய, தென்னாப்பிரிக்க அணிகளுக்கிடையேயான போட்டிக்கு நுழைவுச் சீட்டு வாங்குவதற்காக நாக்பூர், விதர்பா துடுப்பாட்ட வாரிய அரங்கத்தின் வெளியே குழுமி நின்ற துடுப்பாட்ட ரசிகர்களைக் கலைப்பதற்காக காவல் துறையினர் தடியடிப் பிரயோகம் மேற்கொண்டனர்.
- மார்ச் 4 ஆம் நாளன்று, வங்காளதேச அணியை வெற்றி கொண்டு திரும்பிய மேற்கிந்தியத்தீவுகள் அணியினர் சென்ற வாகனம் மீது வங்காளதேச ரசிகர்கள் கல்லெறி நடத்தினர். வாகனத்தில் சென்றவர்கள் வங்காளதேச அணியெனத் தவறாக எண்ணியே கல்லெறி நடத்தப்பட்டதாக பின்னர் நடந்த விசாரணைகளில் இருந்து தெரியவந்தது.
- மும்பையில் இடம்பெறவிருக்கும் உலகக்கிண்ண இறுதிப் போட்டியில் பாக்கித்தான் அணி விளையாடத் தகுதி பெறுமானால் அப்போட்டியை நடக்க விடாமல் தாம் தடுக்கப்போவதாக வலதுசாரி இந்து தேசிய அரசியல் கட்சியான சிவ சேனா அச்சுறுத்தியுள்ளது.
- இசுலாமாபாத்தில் பன்னாட்டுக் காவலக அதிகாரி ரொனால்ட் நோபல் மார்ச் 24ஆம் நாளன்று பாக்கித்தான், இலங்கை, மாலத்தீவு காவல்துறையினரின் ஒத்துழைப்புடன் இந்தியாவில் உலகக்கிண்ண போட்டிகளை சீர்குலைக்கும் எண்ணத்துடன் செயல்பட்ட "தீவிரவாதி ஒருவனை அடையாளம் கண்டு, இருக்குமிடத்தைத் தேடி, கைது செய்துள்ளதாகக்" கூறினார்.
- உலகக்கிண்ண இறுதிப்போட்டி ஆட்டத்தின்போதான பணவரவுகளுக்கு பன்னாட்டுத் துடுப்பாட்ட அவைக்கு சேவை வரி விலக்காக ரூ.45 கோடி அளிப்பது குறித்து இந்திய ஆய அமைச்சர்களவையில் கருத்து வேறுபாடு உண்டானது .
- கால்பந்து உலகக்கோப்பை ஆட்டங்களின்போது தென் அமெரிக்க வடிவழகிகள் அறிவித்ததைப் போன்று இந்தியாவின் வடிவழகி பூனம் பாண்டே "இந்தியா உலகக் கோப்பையை வென்றால் நிர்வாண கோலம் பூணுவேன்" என்று அதிரடியாக அறிவித்துள்ளார்.
- ஒருநாள் போட்டி ஒன்றில் முதல் தடவையாக நாணயச் சுழற்சி இரண்டு முறை இடம்பெற்றது. இறுதிப் போட்டியில் நாணயச் சுழற்சியில் முதல் தடவை இலங்கை அணித்தலைவர் சங்கக்கார வென்றார். ஆனால் அவர் கூறியது பார்வையாளர்களின் பலத்த சத்தத்தினால் தனக்குக் கேட்கவில்லை எனப் போட்டி நடுவர் ஜெஃப் குரோவ் குறிப்பிட மீண்டும் நாணயச் சுழற்சியில் ஈடுபடுமாறு அழைத்தார். இலங்கை அணியின் தலைவர் சங்கக்கார இரண்டாவது தடவையும் வென்று முதலில் துடுப்பாடத் தீர்மானித்தார்..
# வெல்ஹிட் நடவடிக்கை

**வெல்ஃகிட் நடவடிக்கை** அல்லது **வெல்ஹிட் நடவடிக்கை** (*Operation Wellhit*) என்பது இரண்டாம் உலகப் போரின் மேற்குப் போர்முனையில் நடந்தஒரு போர் நடவடிக்கை. சிக்ஃபிரைட் கோடு போர்த்தொடரின் ஒரு பகுதியான இதில் பிரான்சின் லே ஆவர் துறைமுக நகரை நேசநாட்டுப் படைகள் நாசி ஜெர்மனியிடமிருந்து கைப்பற்றின.  
கனடியப் படைகள் ஆங்கிலக் கால்வாய் கடற்கரையில் அமைந்திருந்த பிரான்சு நாட்டுத் துறைமுகங்களை நாசி ஜெர்மனியிடமிருந்து கைப்பற்ற முயன்றன. அவை முதலில் அணுகிய டியப் துறைமுகத்திலிருந்து எதிர்ப்பின்றி ஜெர்மானியப் படைகள் பின்வாங்கி விட்டன. இதனை அறிந்த ஹிட்லர் கால்வாய்க் கரையோரமாக இருந்த துறைமுகங்கள் அனைத்தையும் “கோட்டைகள்” என அறிவித்தார். அவற்றில் உள்ள ஜெர்மானியப் படைகள் சரணடையவோ காலி செய்யவோ கூடாதென்று உத்தரவிட்டார். இதனால் கனடியப் படைகள் அடுத்து அணுகிய லே ஆவர் மற்றும் போலோன் துறைமுகங்களிலிருந்த ஜெர்மானியப் படைகள் பின்வாங்காமல எதிர்த்து சண்டையிட்டன.  
போலோன் நகரைக் கைப்பற்றும் தாக்குதலுக்கு வெல்ஹிட் நடவடிக்கை என்ற குறிப்பெயர் இடப்பட்டது. போலோன் நகரம் ஜெர்மானியர்களால் கடற்புறம் வெகுவாக பலப்படுத்தப்பட்டிருந்தது. ஆனால் நிலப்புறம் பலவீனமான அரண்நிலைகளையே கொண்டிருந்தது. சில நாட்கள் விமான குண்டுவீச்சுகள், பீரங்கித் தாக்குதல்களுக்குப் பின்னர் செப்டமபர் 17ம் தேதி கனடியப் படைகள் தங்கள் தாக்குதலைத் தொடங்கின. இத்தாக்குதலில் 8வது மற்றும் 9வது கனடிய தரைப்படை பிரிகேடுகள் பங்கேற்றன. அவற்றுடன் 79வது பிரிட்டானிய கவச டிவிசனின் சில படைப்பிரிவுகளும் பங்கேற்றன. ஐந்து நாட்கள் சண்டைக்குப் பின் செப்டம்பர் 22 மாலையில் பொலோன் நகரம் முழுவதும் நேச நாடுகள் வசமானது. அதிலிருந்த ஜெர்மானியப் படைகள் சரணடைந்தன. நகரம் கைப்பற்றப்பட்டாலும், இடிந்து கிடந்த துறைமுகத்தைச் செப்பனிட பல நாட்களாகின - அக்டோபர் 14 வரை பொலோனில் சரக்குக் கப்பல் போக்குவரத்து துவங்கவில்லை.
# மாணிக் சர்க்கார்

**மாணிக் சர்க்கார் **(Manik Sarkar,வங்காளம்:**মানিক সরকার** ;பிறப்பு 1949) ஓர் இந்திய மார்க்சிய அரசியல்வாதியும் திரிபுரா மாநில முன்னாள் முதலமைச்சரும் ஆவார்.
# மாணிக் சர்க்கார்

## வாழ்க்கை வரலாறு

1980 இல் 31 வயதில், திரிபுராவின் அகர்தலா சட்டமன்றத் தேர்தலில் வென்றதன் மூலம், அவருடைய அரசியல் வாழ்க்கை தொடங்கியது. 1983 தேர்தலிலும் இவர் வென்றார். 1998 முதல் கடந்த 20 வருடங்களாக திரிபுராவின் முதல்வராக இருக்கும் மாணிக் சர்க்கார், நீண்ட காலமாக முதலமைச்சராக இருந்து வரும் இந்திய மாநில முதல்வர்களுள் ஒருவர் ஆவார். மார்க்சிஸ்ட் கட்சியின் உயர்மட்ட அரசியல் மற்றும் கொள்கை வகுக்கும் குழுவான பொலிட்பீரோவின் உறுப்பினர் ஆவார்.  
இந்திய மாணவர் சங்கம் (SFI) தலைவராக பங்காற்றியுள்ளார். திரிபுராவில் சமசிந்தனை உள்ள நட்புக் கட்சிகளுடன் இடது முன்னணிக் கூட்டணி ஆட்சிக்கு தலைமை வகிக்கிறார்.  
06 மார்ச்சு, 2013 அன்று ஆறாவது இடது முன்னணி ஆட்சிக்கு தலைமையேற்று முதல்வராக பொறுப்பேற்றார். இந்திய முதல்வர்களிலேயே மிகவும் ஏழையான முதல்வர் என்பது இவரது மற்றொரு சிறப்பம்சம், 59 வயதான மாணிக் சர்க்காருக்கு முதல்வர் என்ற முறையில் மாத ஊதியமாக 9,200 ரூபாயும் அலவன்சாக 1,200 ரூபாயும் கிடைக்கிறது. அதை அப்படியே கட்சிக்குத் தந்துவிடுகிறார். கட்சி தரும் 5,000 ரூபாயில் வாழ்க்கையை நடத்துகிறார். இவருக்கென்று சொந்தமாக வீடோ, நிலமோ கிடையாது. இவரது மனைவி பாஞ்சலி பட்டாச்சார்ஜி மத்திய சமூக நலத்துறையில் பணியாற்றுகிறார்.
# மாணிக் சர்க்கார்

## தோல்வி

பெப்ரவரி 18, 2018 ஆம் ஆண்டு திரிபுராவில் 59 தொகுதிக்கான சட்டசபைத் தேர்தலில் முதல்வர் பதவிற்கு போட்டியிட்டார். அத்தேர்தலில் இவரது கட்சி 16 தொகுதிகளை மற்றும் கைப்பற்றியதால் முதல்வர் பதவியை இழந்தார், இருப்பினும் இவர் நின்ற தான்பூர் சட்டமன்றத் தொகுதியில் வெற்றிபெற்றார். இவரது 20 வருட முதல்வர் வாழ்க்கையானது 2018ஆம் ஆண்டில் முடிவிற்கு வந்தது. பின்னர் முதல்வர் பதவியை இழந்ததால் அரசு குடியிருப்பு பகுதியில் இருந்து காலிச் செய்து, இவரும் இவரது மனைவியும் மார்க்சிஸ்ட் கட்சி அலுவலகத்தில் குடியேறினர்.
# ரமேஷ் பொக்ரியால்

**ரமேஷ் பொக்ரியால் "நிசாங்க்"**(Ramesh Pokhriyal "Nishank", செங்கிருதம்: रमेश पोखरियाल "निशंक"; பிறப்பு சூலை 15, 1959), இந்திய அரசியல்வாதியும் இந்தி மொழிப் புலவரும் ஆவார். பாரதிய ஜனதா கட்சியைச் சேர்ந்த மூத்த தலைவரான இவர் இந்தியாவின் பதினாறாவது மக்களவையில் அரித்துவார் மக்களவைத் தொகுதியின் சார்பாக உறுப்பினராக உள்ளார். 2009 முதல் 2011 வரை உத்தராகண்ட மாநிலத்தின் ஐந்தாவது முதலமைச்சராக பொறுப்பு வகித்தார்.
# ரமேஷ் பொக்ரியால்

## இளமை

சூலை 15, 1959 அன்று பரமானந்த் போக்கிரியால் மற்றும் விசுவாம்பரி தேவிக்கு மகனாக (தற்போதைய உத்தராகண்டம்) உத்தரப் பிரதேசத்தின் பௌரி கர்வால் மாவட்டத்தைச் சேர்ந்த பினானி கிராமத்தில் பிறந்தார்.
# ரமேஷ் பொக்ரியால்

## அரசியல் வாழ்வு

உத்தரப் பிரதேச மாநில சட்டப்பேரவை, விதான் சௌதாவிற்கு, முதல்முறையாக 1991ஆம் ஆண்டு கர்ணப்பிரயாக் தொகுதியிலிருந்து தேர்ந்தெடுக்கப்பட்டார்.அதே தொகுதியிலிருந்து 1993 மற்றும் 1996ஆம் ஆண்டுகளிலும் தேர்ந்தெடுக்கப்பட்டார்.உத்தரப் பிரதேச மாநில அரசில் 1997ஆம் ஆண்டு உத்தராஞ்சல் வளர்ச்சி அமைச்சராகப் பணியாற்றினார். 2002ஆம் ஆண்டு புதிதாக அமைக்கப்பட்ட உத்தராகண்ட மாநில சட்டப்பேரவைக்கு தலிசைன் தொகுதியிலிருந்து போட்டியிட்டு தோல்வியடைந்தார். அதே தொகுதியிலிருந்து மீண்டும் 2007ஆம் ஆண்டு போட்டியிட்டு இம்முறை வெற்றியடைந்தார். இம்மாநிலத்தின் மிக இளைய முதலமைச்சர் என்ற பெருமை உடையவர்.
# ரமேஷ் பொக்ரியால்

## அரசியல் வாழ்வு

### மத்திய அமைச்சராக

இவர் 2014 இந்தியப் பொதுத் தேர்தலில், அரித்துவார் மக்களவைத் தொகுதிலியிருந்து வென்று, நரேந்திர மோதியின் அமைச்சரவையில்மனிதவள மேம்பாட்டுத் துறை அமைச்சர் ஆனார்.  
இவர் மீண்டும் 30 மே 2019 அன்று நரேந்திர மோதியின் இரண்டாம் அமைச்சரவையில் கேபினெட் அமைச்சராக பொறுப்பேற்றார். 31 மே 2019 அன்று இவருக்கு மனிதவள மேம்பாட்டுத் துறை அமைச்சகம் ஒதுக்கப்பட்டது.  
|-
# கன்பூசியசு அமைதிப் பரிசு

**கன்பூசியசு அமைதிப் பரிசு** (Confucius Peace Prize) உலக அமைதிக்குப் பாடுபட்டோரை அடையாளம் கண்டு வழங்கிடவும் சீனத்தின் உலக அமைதி மற்றும் மனித உரிமை பார்வையை அறிவிக்கும் விதமாகவும் சீன மக்கள் குடியரசு "சீன கிராம கலைக்கழகம்" என்ற தனி அமைப்பின் மூலம் 2010ஆம் ஆண்டு நிறுவியுள்ள ஓர் உலகளாவிய பரிசாகும். இது 2010ஆம் ஆண்டின் அமைதிக்கான நோபல் பரிசு சீன அரசுக்கு இணக்கமற்ற லியூ சியாபோவிற்கு கொடுக்கப்படுவதற்கு எதிர்ப்பாக இந்தப் பரிசு நிறுவப்படுவதாக மேற்கத்திய ஊடகங்கள் கருதுகின்றன. சீனத்தின் புகழ்பெற்ற மெய்யியலாளர் கன்பூசியசின் பெயரில் நிறுவப்படும் இந்தப் பரிசை முதலில் நவம்பர் 17, 2010 அன்று வணிகர் லியூ சைகின் (Liu Zhiqin) பரிந்துரைத்திருந்தார்.  
கன்பூசியசு அமைதிப் பரிசு முதன்முதலில் முன்னாள் சீனக் குடியரசு துணைத்தலைவர் லீன் சானிற்கு தாய்வானிற்கும் சீனாவிற்குமிடையே நல்லுறவுகள் வளர்த்தெடுத்தமைக்காகக் கொடுக்கப்படுகிறது. லீன் சான் பீஜிங்கில் நடைபெறவுள்ள இந்தப் பரிசு விழாவிற்கு வரமாட்டார் என மேற்கத்திய ஊடகங்கள் கருதின.  
இப்பரிசை வென்றவருக்கு பணமாக ¥100,000 ($15,000) வழங்கப்படும்.
# கன்பூசியசு அமைதிப் பரிசு

## கன்பூசியசு அமைதிப் பரிசு வென்றவர்கள்

- 2010 – லீன் சான் (Lien Chan)
- 2011 – விளாடிமீர் புதின்
- 2012 – கோபி அன்னான் மற்றும் யுனான் லாங்பிங்(Yuan Longping) (கூட்டாக)
- 2013 – யி செங் (Yi Cheng)
- 2014 – பிடல் காஸ்ட்ரோ
# கன்பூசியசு அமைதிப் பரிசு

## மேலும் பார்க்க

- அமைதிக்கான அடம்ஸ் பரிசு
- காந்தி அமைதிப் பரிசு
- லெனின் அமைதிப் பரிசு
- நோபெல் பரிசு
# அண்டர்கோ நடவடிக்கை

**அண்டர்கோ நடவடிக்கை** (*Operation Undergo*) என்பது இரண்டாம் உலகப் போரின் மேற்குப் போர்முனையில் நடந்த ஒரு போர் நடவடிக்கை. சிக்ஃபிரைட் கோடு போர்த்தொடரின் ஒரு பகுதியான இதில் பிரான்சின் கலே துறைமுக நகரை நேசநாட்டுப் படைகள் நாசி ஜெர்மனியிடமிருந்து கைப்பற்றின.  
கனடியப் படைகள் ஆங்கிலக் கால்வாய் கடற்கரையில் அமைந்திருந்த பிரான்சு நாட்டுத் துறைமுகங்களை நாசி ஜெர்மனியிடமிருந்து கைப்பற்ற முயன்றன. டியப், லே ஆவர், போலோன் ஆகிய துறைமுகங்களைக் கைப்பற்றிய பின் கலே துறைமுகத்தை அணுகின. ஹிட்லர் “கோட்டைகள்” என அறிவித்திருந்த துறைமுகங்களில் கலேவும் ஒன்று. அவற்றில் உள்ள ஜெர்மானியப் படைகள் சரணடையவோ காலி செய்யவோ கூடாதென்று உத்தரவிட்டிருந்தார். இதனால் கலேயின் ஜெர்மானியப் பாதுகாவல் படைகள் பின்வாங்காமல் நேசநாட்டுப் படைகளை எதிர்த்தன.  
கலே நகரைக் கைப்பற்றும் முயற்சிக்கு அண்டர்கோ நடவடிக்கை என்று குறிப்பெயரிடப்பட்டிருந்தது. போலோன் நகரைக் கைப்பற்ற நடந்த சண்டையின் போது கையாண்ட அதே உத்திகளை இச்சண்டையிலும் நேசநாட்டுப் படைகள் கையாண்டன. நகரினை தொடர் குண்டுவீச்சுக்கு உள்ளாக்கி, ஜெர்மானியப் படைகளின் மன உறுதியைக் குலைத்த பின்னர் தரைவழியே தாக்கின. இத்தாக்குதலில் கனடிய 7வது மற்றும் 8வது தரைப்படை பிரிகேடுகள் ஈடுபட்டன. செப்டம்பர் 22ம் தேதி கலே மீது குண்டுவீச்சு தொடங்கியது. மூன்று நாட்கள் கழித்து தரைவழித் தாக்குதல் ஆரம்பமாகியது. கனடியப் படைகள் சிறிது சிறிதாக நகரினுள் முன்னேறின. செப்டம்பர் 29ம் தேதி பொதுமக்களை நகரிலிருந்து காலி செய்வதற்காக சிறிது நேரம் போர் நிறுத்தம் கடைபிடிக்கப்பட்டது. சண்டை மீண்டும் துவங்கிய பின்னர் ஜெர்மானியப் படைகள் விரைவாக சரணடைந்தன. செப்டம்பர் 30ம் தேதி கலே நகர் முழுவதும் நேசநாட்டுப் படைகள் வசமானது.  
கலே நகருக்கு அருகில் கெப் கிரி நெஸ் (Cap Griz Nez) என்ற இடத்தில் அமைந்திருந்த ஜெர்மானிய கனரக பீரங்கிக் குழுமங்களும் தாக்கப்பட்டு செப்டம்பர் 29ல் கைப்பற்றப்பட்டன. இச்சண்டையில் கலே துறைமுகத்துக்குப் பெரும் சேதம் ஏற்பட்டிருந்ததால் அதனை உடனே கப்பல் போக்குவரத்துக்குப் பயன்படுத்த முடியவில்லை. நவம்பர் மாத நடுவில் தான் இத்துறைமுகம் மீண்டும் திறக்கப்பட்டது.
# முகுல் சங்மா

**முகுல் எம். சங்மா **(Mukul M. Sangma) (பிறப்பு 20 ஏப்ரல் 1965) இந்திய திரிணாமூல் காங்கிரசு அரசியல்வாதியும் மேகாலயாவின் முன்னாள் முதலமைச்சரும் ஆவார்.
# முகுல் சங்மா

## இளமை வாழ்க்கை

சங்மா ஏப்ரல் 20, 1965ஆம் ஆண்டு செங்கோம்பரா சிற்றூரில் பினய் பூசண் எம். மராக் மற்றும் மறைந்த ரோசனா பேகம் தம்பதியினருக்கு பிறந்தார். அம்பாதியில் உள்ள அரசு இடைநிலைப்பள்ளியில் படித்தார். 1984ஆம் ஆண்டு சில்லாங்கின் புனித அந்தோணி கல்லூரியில் பல்கலைக்கழக புகுமுக வகுப்பை முடித்தார். 1989ஆம் ஆண்டு இம்பாலின் வட்டார மருத்துவ அறிவியல் கழகத்தில்(RIMS) மருத்துவப் பட்டம் பெற்றார். படிக்கும்போதே கல்லூரியில் மாணவர் பேரவையின் பல பதவிகளில் இருந்துள்ளார். 1991ஆம் ஆண்டு சிக்சாக் பொதுநல மருத்துவமனையில் மருத்துவ அதிகாரியாகப் பணியாற்றினார்.
# கரி

(Pyrolysis)]]  
**கரி** (ஆங்கிலம்-Charcoal) என்பது தாவரங்களும், விலங்குகளும் எரியூட்டப்படும் போது, முழுமையாக எரியா நிலையில் எஞ்சி நிற்கும் திட எரிபொருள் ஆகும். எரிக்கப்படும் பொருட்களிலுள்ள நீர், ஆவியாகும் போது கரி என்ற இத்திணமப் பொருள் கிடைக்கிறது. வழக்கமாகக் கரியை தொழிற்சாலைகளில், தீயாற்பகுப்பு / வெப்பச் சிதைவு முறையில் உருவாக்குகின்றனர்.  
நம் பூமி அன்னையின் நுரையீரல் எனப்படும், அமேசான் காடுகளின் பெரும்பகுதி கரி உருவாக்கத்திற்காக அழிக்கப்படுகின்றன. பிரேசில் போன்ற சில நாடுகளின் பொருளாதார வளம் ஓரளவு இதனைச் சார்ந்தே உள்ளது. கரியைப்பயன்படுத்தவதன் மூலம் பெருமளவு சுற்றுச்சூழல் மாசு உருவாகிறது.
# கரி

## தோற்றம்

.]]  
முதன்முதலாக மானுட பயன்பாட்டில் கரி தோன்றியதை அறுதியிட்டுக்கூற முடியாது. எனினும், உலகின் பல இடங்களில் இதன் பயன்பாடு பரவலாக இருந்ததற்கான சான்றுகள் கிடைத்துள்ளன. பல்வேறு முறைகளில், கரியானது உருவாக்கப்படுகிறது. கரியின் மூலப்பொருட்களைத் தொழிற்சாலைகளில் அறிவியல் முறையில் எரிக்கும் போது, 90%கரி உருவாகிறது. முன்பு குவியலாகத் திறந்தவெளியில் எரித்துப் பெற்றனர். இதன் மூலம் ஏறத்தாழ30% கரி கிடைத்தது. அதன்பின்பு, கீழ்பக்கம் மட்டும் வளி நுழையும் வண்ணம் கட்டிடம் அமைத்து எரித்துக் கரியைப் பெற்றனர்.இம்முறையில் மூலப்பொருட்களிலிருந்து, ஏறத்தாழ 50%கரி கிடைத்தது.
# கரி

## செயற்கைக் கரி

- எரியும் தீயில் நீர் ஊற்றி அணைத்து மிஞ்சும் கரி அடுப்புக்கரி எனப்படும்.
- மூட்டக் கரி. பச்சை மரங்களைத் துண்டு துண்டாக வெட்டி ஒரு வாரம் உலர்ந்ததும் கூம்பாக அடுக்கி அதன் மேலே பயிர் அறுவடை செய்த தட்டை போன்ற புல் வகைகளைச் சார்த்தி சேற்றுமண் கோட்டு அதன்மேல் மெழுகி, உள்ளே தீயிட்டு உள்ளேயே எரிந்து அடுக்கப்பட்ட மரத்துண்டுகளின் அளவுக்கு ஏற்ப நானகைந்து நாள் புழுங்குமாறு செய்து பின்னர் நீர் ஊற்றி அணைத்துக் கரியை எடுத்துக்கொள்வர். மூட்டம் போட்டுச் செய்த கரி மூட்டக்கரி.
# கரி

## சங்க இலக்கியங்களில் கரி

பின்வரும் பொருளில் தமிழ் இலக்கியங்களில் **கரி** என்னும் சொல் கையாளப்படுகிறது.
- சாட்சியம் - **கரி**போக் கினாராதலானும் (தொல்காப்பியம். பொ. 649, உரை).
- யானையையும் குறித்தது - கொடுங்**கரி**க் குன்றுரித்து (திருவாசகம் 6, 19).
- எரித்துக் கரியாக்குதல் - **கரி**த்த மூன்றெ யில் (கம்பராமாயணம். ஊர்தேடு. 44).
- கரி = எரிபொருள் = இருந்தை - வாலிதாம் பக்க** மிருந்தை**க் கிருந்தன்று (நாலடியார். 258).
- கரி = எரிபொருள். கரிகுதிர்மரத்த கான வாழ்க்கை (அகநானூறு. 75)
- கண்ணிடுமை - **கரி**போக்கினாரே (சீவக சிந்தாமணி. 626).
- அக்கினி பகவானின் ஏழுநாக்களில் ஒன்று.
- வெறுத்தல் - **கரி**த்து நின்றான் கருதாதவர் சிந்தை (திருமந்திரம் 2431).
- கரி என்னும் சொல் பயனாகும் திருக்குறள்களின் எண்கள்: 25, 177, 245, 277, 1060
:சாட்சி கூறுவோன் - இந்திரனே சாலுங் கரி (குறள், 25).
# விக்கிப்பீடியா:உங்களுக்குத் தெரியுமா/டிசம்பர் 14, 2010

- **கடம்பினி கங்கூலி** (படம்) பிரித்தானியப் பேரரசின் முதல் இரு பெண் பட்டதாரிகளில் ஒருவர். தெற்காசியாவிலேயே ஐரோப்பிய மருத்துவத்தில் பயிற்சிபெற்ற முதல் பெண் மருத்துவர்களிலும் ஒருவர் இவராவார்.  
- கூகுள் நிறுவனம் தனது **ஜிமெயில்** மின்னஞ்சல் சேவையை ஏப்ரல் 1, 2004ல் அறிமுகப்படுத்திய போது, அதனை கூகுளின் வழக்கமான ஏப்ரல் முட்டாள்கள் நாள் குறும்புச் செயலாகவே பலரும் அதை நினைத்தனர்.  
- கிணறுகளில் இருந்து ஏற்றமுறை மூலம் நீர் இறைக்கும் போது விவசாயத் தொழிலாளர்கள் பாடும் பாடல் **ஏற்றப்பாட்டு** எனப்படுகிறது.  
- சீன அரசு எதிர்ப்பாளரும் மனித உரிமை செயற்பாட்டாளருமான லியூ சியாபோவுக்கு 2010க்கான அமைதிக்கான நோபல் பரிசு வழங்கப்பட்டதால் ஆத்திரமடைந்த சீன அரசு **கன்பூசியசு அமைதிப் பரிசு** என்ற புதிய பரிசை ஏற்படுத்தியுள்ளது.
# தேனி மாவட்ட வருவாய்க் கிராமங்கள்

தேனி மாவட்டத்தில், ஆண்டிபட்டி வட்டத்தில் 25 வருவாய்க் கிராமங்களும், போடிநாயக்கனூர் வட்டத்தில் 15 வருவாய்க் கிராமங்களும், தேனி வட்டத்தில் 12 வருவாய்க் கிராமங்களும், பெரியகுளம் வட்டத்தில் 22 வருவாய்க் கிராமங்களும், உத்தமபாளையம் வட்டத்தில் 39 வருவாய்க் கிராமங்களும், என வருவாய்த்துறை அமைப்பின் கீழ் 113 வருவாய்க் கிராமங்கள் உள்ளன. இந்த கிராமங்களில் கிராம நிர்வாக அலுவலர்கள் பணியிலுள்ளனர். கிராம நிர்வாக அலுவலர்களுக்கு உதவியாக கிராம உதவியாளர்கள் (முன்பு தலையாரி என்று அழைக்கப்பட்டனர்) உள்ளனர்.  
| #ஆண்டிபட்டி துண்டு 1
#ஆண்டிபட்டி துண்டு 2
#பாலக்கோம்பை
#சித்தார்பட்டி
#ஜி.உசிலம்பட்டி
#கடமலைக்குண்டு
#கணவாய்ப்பட்டி
#கோத்தலூத்து
#கொத்தப்பட்டி
#கோவில்பட்டி
#குன்னூர்
#மரிக்குண்டு
#மேகமலை
#மொட்டனூத்து
#மயிலாடும்பாறை
#பழையகோட்டை
#புல்லிமான்கோம்பை
#ராஜதானி
#ராமகிருஷ்ணாபுரம்
#சண்முகசுந்தரபுரம்
#தேக்கம்பட்டி
#தெப்பம்பட்டி
#திம்மரசநாயக்கனூர் துண்டு-1
#திம்மரசநாயக்கனூர் துண்டு-2
#வள்ளல்நதி | #அகமலை
#பி.அம்மாபட்டி
#பி.மீனாட்சிபுரம்
#போடி மேற்கு மலைகள்
#போடி நகர்
#போடி வடக்கு மலைகள்
#பூதிப்புரம்
#டொம்புச்சேரி
#கோடாங்கிபட்டி
#கூளையனூர்
#கொட்டகுடி
# மேலச்சொக்கநாதபுரம்

#ராசிங்காபுரம்
#சிலமலை
# உப்புக்கோட்டை | # அல்லிநகரம்

#கோவிந்தநகரம்
#ஜங்கால்பட்டி
#கொடுவிலார்பட்டி
#கோட்டூர்
#பூமலைக்குண்டு
#சீலையம்பட்டி
#தாடிச்சேரி
#தப்புக்குண்டு
#ஊஞ்சாம்பட்டி
#உப்பார்பட்டி
#வீரபாண்டி | } |
| --- | --- | --- | --- |  
| #ஏ.காமாட்சிபுரம்
#தேவதானபட்டி துண்டு-1
#தேவதானபட்டி துண்டு-2
#எண்டப்புளி
#கெங்குவார்பட்டி துண்டு-1
#கெங்குவார்பட்டி துண்டு-2
#ஜெயமங்கலம் துண்டு-1
#ஜெயமங்கலம் துண்டு-2
#கீழ வடகரை
#குள்ளப்புரம்
#மேல்மங்கலம் துண்டு-1
#மேல்மங்கலம் துண்டு-2
#புதுக்கோட்டை
#சில்வார்பட்டி
#தாமரைக்குளம் துண்டு-1
#தாமரைக்குளம் துண்டு-2
#தென்கரை துண்டு-1
#தென்கரை துண்டு-2
#வடகரை துண்டு-1
#வடகரை துண்டு-2
#வடவீரநாயக்கன்பட்டி
#வாடிப்பட்டி | #அழகாபுரி
#சி.புதுப்பட்டி
#சின்னமனூர்
#சின்ன ஒவலாபுரம்
#கம்பம்
#எரசக்கநாயக்கனூர்
#எரசக்கநாயக்கனூர் மலைகள்
#ஹனுமந்தன்பட்டி
#காமயக்கவுண்டன்பட்டி
#கன்னிசேர்வைபட்டி
#கருங்கட்டாகுளம்
#கீழக்கூடலூர் (கிழக்கு)
#கீழக்கூடலுர் (மேற்கு)
#கோகிலாபுரம்
#கோம்பை (மேற்கு)
#கோம்பை (கிழக்கு)
#குச்சனூர்
#மல்லிங்காபுரம்
#மார்க்கையன்கோட்டை
#மேலக்கூடலூர் (தெற்கு)
#மேலக்கூடலூர் (வடக்கு)
#முத்துலாபுரம்
#நாராயணத்தேவன்பட்டி (தெற்கு)
#நாராயணத்தேவன்பட்டி (வடக்கு)
#ஓடைப்பட்டி
#பண்ணைப்புரம்
#பூலானந்தபுரம்
#பொட்டிப்புரம்
#புலிக்குத்தி
#இராயப்பன்பட்டி
#சங்கராபுரம்
#சீப்பாலக்கோட்டை
#டி.மீனாட்சிபுரம்
#தேவாரம்
#தேவாரம் மலை
#உத்தமபாளையம் (வடக்கு)
#உத்தமபாளையம் (தெற்கு)
#உத்தமபுரம்
#வேப்பம்பட்டி | } |
| --- | --- | --- |
# தேனி மாவட்ட உள்ளாட்சி அமைப்புகள்

தேனி மாவட்டத்தில் 6 நகராட்சிகள், 22 பேரூராட்சிகள்(முன்பு சிறப்பு கிராமப் பஞ்சாயத்துகள்), 8 ஊராட்சி ஒன்றிய அலுவலகங்களும் , இந்த ஊராட்சி ஒன்றிய அலுவலகங்களின் கீழ் 130 கிராம ஊராட்சிகள் என உள்ளாட்சி அமைப்புகள் பிரிக்கப்பட்டுள்ளன.  
| # தேனி - அல்லிநகரம்
#பெரியகுளம்
#கம்பம்
#போடிநாயக்கனூர்
#சின்னமனூர்
#கூடலூர் (தேனி) | #ஆண்டிபட்டி
# கம்பம் ஊராட்சி ஒன்றியம் | } |

| --- | --- | --- | --- |  
<noinclude>  
</noinclude>
# தேனி மாவட்டத் திரைப்படத் துறையினர்

தேனி மாவட்டத்தில் பிறந்த பலர் தமிழ்த் திரைப்படத் துறையில் சிறந்த பெயர் பெற்று விளங்குகின்றனர். அவர்களில் கீழ்காணும் பட்டியலில் உள்ள சிலரைக் குறிப்பிடலாம்.
# தேனி மாவட்டத் திரைப்படத் துறையினர்

## திரைப்பட இயக்குநர்கள்

| வ.எண். | பெயர் | சொந்த ஊர் | குறிப்புகள் |  |
| --- | --- | --- | --- | --- |
| 1 | பாரதிராஜா | தேனி - அல்லிநகரம், தேனி மாவட்டம். |  |  |
| 2 | பாலா | பெரியகுளம், தேனி மாவட்டம். |  |  |
| 3 | கஸ்தூரி ராஜா | மல்லிங்காபுரம், பண்ணைப்புரம், தேனி மாவட்டம். |  |  |
| 4 | செல்வராகவன் | மல்லிங்காபுரம், பண்ணைப்புரம், தேனி மாவட்டம். | இவர் இயக்குநர் கஸ்தூரிராஜாவின் மகன். |  |
| 5 | கங்கை அமரன் | பண்ணைப்புரம், தேனி மாவட்டம். | இவர் திரைப்பட இசையமைப்பாளர் இளையராஜாவின் சகோதரர். இவரும் பல படங்களுக்கு இசையமைப்பாளராகப் பணியாற்றி இருக்கிறார். |  |
| 6 | லியாகத் அலிகான் | கம்பம், தேனி மாவட்டம். |  |  |
| 7 | டாக்டர் ராஜசேகர் | லெட்சுமிபுரம், பெரியகுளம் ஊராட்சி ஒன்றியம், தேனி மாவட்டம். | இவர் தமிழ் மற்றும் தெலுங்குப் படங்களில் புகழ்பெற்ற நடிகரும் கூட. |  |
| 8 | சிங்கம் புலி | பெரியகுளம், தேனி மாவட்டம். | இவர் நகைச்சுவை நடிகராகவும் பல படங்களில் நடித்து வருகிறார். |  |
| 9 | கவின் பாலா | பழனிசெட்டிபட்டி, தேனி மாவட்டம். | இவர் காக்க கனகவேல் காக்க எனும் ஒரு படத்தை மட்டும் இயக்கியிருக்கிறார். |  |
| 10 | மனோஜ்குமார் | தேனி - அல்லிநகரம், தேனி மாவட்டம் | இயக்குநர் பாரதிராஜாவின் மைத்துனர். | } |
# தேனி மாவட்டத் திரைப்படத் துறையினர்

## திரைப்படப் பாடலாசிரியர்கள்

| வ.எண். | பெயர் | சொந்த ஊர் | குறிப்புகள் |
| --- | --- | --- | --- |
| 1 | கவிஞர் நா.காமராசன் | போ. மீனாட்சிபுரம், தேனி மாவட்டம். |  |
| 2 | கவிஞர் வைரமுத்து | வடுகபட்டி, தேனி மாவட்டம். |  |
| 3 | கவிஞர் மு. மேத்தா | பெரியகுளம், தேனி மாவட்டம். | } |
# தேனி மாவட்டத் திரைப்படத் துறையினர்

## திரைப்பட நடிகர்/ நடிகையர்கள்

| வ.எண். | பெயர் | சொந்த ஊர் | குறிப்புகள் |
| --- | --- | --- | --- |
| 1 | எஸ். எஸ். ராஜேந்திரன் (எஸ்.எஸ்.ஆர்) | பெரியகுளம், தேனி மாவட்டம். |  |
| 2 | மேஜர் சுந்தரராஜன் | பெரியகுளம், தேனி மாவட்டம். |  |
| 3 | சுருளிராஜன் | பெரியகுளம், தேனி மாவட்டம். |  |
| 4 | தனுஷ் | மல்லிங்காபுரம், பண்ணைப்புரம், தேனி மாவட்டம். | இவர் இயக்குநர் கஸ்தூரிராஜாவின் மகன். |
| 5 | மனோஜ் பாரதிராஜா | தேனி - அல்லிநகரம், தேனி மாவட்டம். | இவர் திரைப்பட இயக்குநர் பாரதிராஜாவின் மகன். |
| 6 | செல்வா | லெட்சுமிபுரம், பெரியகுளம் ஊராட்சி ஒன்றியம், தேனி மாவட்டம். | இவர் திரைப்பட இயக்குநர் மற்றும் நடிகருமான டாக்டர் ராஜசேகரின் சகோதரர். |
| 7 | வையாபுரி | முத்துத்தேவன்பட்டி, தேனி மாவட்டம். |  |
| 8 | குஞ்சரம்மாள் | தேனி, தேனி மாவட்டம். |  |
| 9 | தேனி முருகன் | தேனி, தேனி மாவட்டம். | } |
# தேனி மாவட்டத் திரைப்படத் துறையினர்

## திரைப்பட இசையமைப்பாளர் மற்றும் இசைத் துறையினர்

| வ.எண். | பெயர் | சொந்த ஊர் | குறிப்புகள் |  |
| --- | --- | --- | --- | --- |
| 1 | இளையராஜா | பண்ணைப்புரம், தேனி மாவட்டம். |  |  |
| 2 | யுவன் சங்கர் ராஜா | பண்ணைப்புரம், தேனி மாவட்டம். | இவர் இசையமைப்பாளர் இளையராஜாவின் மகன் |  |
| 3 | கார்த்திக் ராஜா | பண்ணைப்புரம், தேனி மாவட்டம். | இவர் இசையமைப்பாளர் இளையராஜாவின் மகன் |  |
| 4 | பவதாரிணி | பண்ணைப்புரம், தேனி மாவட்டம். | இவர் இசையமைப்பாளர் இளையராஜாவின் மகள் | } |
# தேனி மாவட்டத் திரைப்படத் துறையினர்

## திரைப்படத் துறை/பிற கலைஞர்கள்

| வ.எண். | பெயர் | சொந்த ஊர் | குறிப்புகள் |
| --- | --- | --- | --- |
| 1 | தேனி ஈசுவர், ஒளிப்பதிவாளர் | தேனி, தேனி மாவட்டம். |  |
| 2 | பாஸ்கர் சக்தி, வசன எழுத்தாளர் | வடபுதுப்பட்டி, தேனி மாவட்டம். | } |  
- இங்குள்ள பட்டியலில் எந்தத் தர வரிசையுமில்லை.
- விடுபட்டவர்கள் பெயரைச் சேர்க்கலாம்.
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 6

சோடாபாட்டில் மற்றும் கலை ஆகியோர்களுக்கான நிர்வாகி தரத்துக்கான வேண்டுகோள்கள் மற்றும் வாக்குகள் குறித்த விபரங்கள் இங்கு உள்ளன.
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 6

## சோடா பாட்டில் (செப்டம்பர் 16, 2010 - செப்டம்பர் 23, 2010) ஓட்டு (19|0|0)

தமிழ் விக்கி கட்டுரைப் போட்டியின் மூலம் தமிழ் விக்கிக்கு கிடைத்த மிக அருமையான பயனர் **சோடாபாட்டில்.** அன்றாடம் தமிழ் விக்கியின் பல்வேறு பணிகளில் முனைப்போடு ஈடுபட்டு வருகிறார். ஆங்கில விக்கி அனுபவத்துடன், விக்கி கொள்கைகள், நடைமுறைகள், மென்பொருளில் மிகவும் தேர்ந்தவராகவும் இருக்கிறார். தமிழ் இணைய மாநாட்டின் விக்கிப் பயிற்சிப் பட்டறை ஏற்பாடுகளில் நேரடியாக கலந்து கொண்டு பெரும் பங்களித்தார். இவரை நிருவாகியாகப் பெறுவது தமிழ் விக்கிக்கு வளம் சேர்க்கும். சோடா பாட்டிலை தமிழ் விக்கிப்பீடியா நிருவாகப் பொறுப்புக்கு முன்மொழிகிறேன்.--இரவி 08:16, 16 செப்டெம்பர் 2010 (UTC)  
:என்னை முன்மொழிந்தமைக்கு நன்றி இரவி. த.விக்கியில் நிருவாகி ஆகும் முதிர்ச்சியும் அனுபவமும் இப்போது என்னிடம் இருப்பதாக உணர்கிறேன். விக்கி சமூகம் சம்மதமளித்தால் பொறுப்பேற்க சம்மதிக்கிறேன்.--சோடாபாட்டில் 08:23, 16 செப்டெம்பர் 2010 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 6

## சோடா பாட்டில் (செப்டம்பர் 16, 2010 - செப்டம்பர் 23, 2010) ஓட்டு (19|0|0)

### ஆதரவு

1. விக்கியின் நெளிவு சுழிவுகளை நன்கு அறிந்தவர். நிருவாகியாவதற்கு அனைத்துத் தகுதிகளையும் கொண்டவர். எனது ஆதரவு.--Kanags <sup>\உரையாடுக</sup> 08:39, 16 செப்டெம்பர் 2010 (UTC)
1. சோடாபாட்டிலுக்கு ஆதரவாக வாக்களிக்கிறேன். --பவுல்-Paul 09:24, 16 செப்டெம்பர் 2010 (UTC)
1. ஆதரவு --அராபத்* عرفات 11:33, 16 செப்டெம்பர் 2010 (UTC)
1. சுந்தர் <sup>\பேச்சு</sup> 13:01, 16 செப்டெம்பர் 2010 (UTC)
1. --ஹிபாயத்துல்லா 13:39, 16 செப்டெம்பர் 2010 (UTC)
1. --செல்வா 13:52, 16 செப்டெம்பர் 2010 (UTC)
1. --குறும்பன் 16:26, 16 செப்டெம்பர் 2010 (UTC)
1. விக்கியின் விதிமுறைகளை நன்கு அறிந்தவர்.பல நல்ல கட்டுரைகளை ஆக்கியவர்.விக்கி சமூகத்தில் முனைப்போடு ஈடுபாடு காட்டுபவர்.நிருவாகி ஆவதன் மூலம் ஆங்கில விக்கியின் பல நல்ல நெறிமுறைகளை இங்கு அறிமுகப்படுத்துவார் என்ற நம்பிக்கை அளிப்பவர்.அவருக்கு எனது முழு ஆதரவு.--மணியன் 18:18, 16 செப்டெம்பர் 2010 (UTC)
1. --மயூரநாதன் 18:31, 16 செப்டெம்பர் 2010 (UTC)
1. --கலை 20:13, 16 செப்டெம்பர் 2010 (UTC)
1. --கார்த்திக் 20:44, 16 செப்டெம்பர் 2010 (UTC)
1. --Natkeeran 23:51, 16 செப்டெம்பர் 2010 (UTC)
1. --தேனி.எம்.சுப்பிரமணி. 01:13, 17 செப்டெம்பர் 2010 (UTC)
1. --சஞ்சீவி சிவகுமார் 04:41, 17 செப்டெம்பர் 2010 (UTC)
1. --இரவி 05:29, 17 செப்டெம்பர் 2010 (UTC)
1. --பெ. கார்த்திகேயன் (Karthi.dr) 06:03, 17 செப்டெம்பர் 2010 (UTC)
1. --ராஜ்6644 09:49, 17 செப்டெம்பர் 2010 (UTC). (**விக்கிப்பீடியாவில் நிர்வாகி பொறுப்பு ஏற்பதற்கான அனைத்து தகுதியும் உடையவர்**. இவர் ஆங்கில விக்கிப்பீடியாவில் அளித்துள்ள பங்களிப்புக்கள் அனைத்தும் பொக்கிஷம் போன்றவை. வாழ்க தமிழ்!!! )
1. --மாஹிர் 10:23, 18 செப்டெம்பர் 2010 (UTC)
1. --சி. செந்தி 11:47, 21 செப்டெம்பர் 2010 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 6

## சோடா பாட்டில் (செப்டம்பர் 16, 2010 - செப்டம்பர் 23, 2010) ஓட்டு (19|0|0)

### வாழ்த்துகள்

வாக்கெடுப்பு முடிந்து சோடா பாட்டிலுக்கு நிருவாக அணுக்கம் வழங்கப்பட்டுள்ளது. அவரது விக்கிப்பணியை மென்மேலும் சிறப்பாகச் செய்ய வாழ்த்துகள்--இரவி 15:24, 23 செப்டெம்பர் 2010 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 6

## கலை (செப்டம்பர் 17, 2010 - செப்டம்பர் 24, 2010) ஓட்டு (18|0|0)

**கலையரசி** நோர்வே, பேர்கன் மருத்துவமனையில் சிறுநீரக ஆய்வியல் கூடத்தில் பணியாற்றுகிறார். 2008 முதல் தமிழ் விக்கிப்பீடியாவுக்குப் பங்களித்து வருகிறார். மூச்சுத்தடை நோய், காச நோய், வடமுனை ஒளி, தொற்றுநோய், நோய்க்காரணி, எறும்பு முதலிய தலைப்புகளில் எழுதியுள்ளார். விக்கிப்பீடியா பயிற்சிப் பட்டறை, கூகுள் மொழிபெயர்ப்புத் திட்டச் சீரமைப்பு, விக்கிப்பீடியா கட்டுரைப் போட்டி ஒருங்கிணைப்பு முதலிய திட்டங்களிலும் ஈடுபட்டுள்ளார். கட்டுரைப் போட்டியை முதன்மையாக நின்று ஒருங்கிணைத்தவர். -- Natkeeran 23:59, 16 செப்டெம்பர் 2010 (UTC)  
:::என்னை நிருவாகப் பொறுப்புக்கு பரிந்துரைத்த இரவிக்கும், ஏற்றுக் கொள்ளும்படி கருத்துத் தெரிவித்த செல்வா, மயூரநாதனுக்கும், மற்றும் மடலிட்டவர்களுக்கும் நன்றி. என்மேல் நம்பிக்கை வைத்து, ஏனையவர்களும் ஆதரவு தந்தால் ஏற்றுக் கொள்ள விருப்பம் தெரிவிக்கிறேன். நன்றி.--கலை 21:46, 16 செப்டெம்பர் 2010 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 6

## கலை (செப்டம்பர் 17, 2010 - செப்டம்பர் 24, 2010) ஓட்டு (18|0|0)

### ஆதரவு

1. --Natkeeran 23:59, 16 செப்டெம்பர் 2010 (UTC)
1. --செல்வா 00:08, 17 செப்டெம்பர் 2010 (UTC)
1. --தேனி.எம்.சுப்பிரமணி. 01:14, 17 செப்டெம்பர் 2010 (UTC)
1. --Kanags <sup>\உரையாடுக</sup> 03:14, 17 செப்டெம்பர் 2010 (UTC)
1. --பவுல்-Paul 03:37, 17 செப்டெம்பர் 2010 (UTC)
1. --அராபத்* عرفات 03:59, 17 செப்டெம்பர் 2010 (UTC)
1. --Chandravathanaa 04:19, 17 செப்டெம்பர் 2010 (UTC)
1. --சோடாபாட்டில் 04:33, 17 செப்டெம்பர் 2010 (UTC)
1. --இரவி 05:29, 17 செப்டெம்பர் 2010 (UTC)
1. --மயூரநாதன் 05:56, 17 செப்டெம்பர் 2010 (UTC)
1. --பெ. கார்த்திகேயன் (Karthi.dr) 06:01, 17 செப்டெம்பர் 2010 (UTC)
1. --ராஜ்6644 09:53, 17 செப்டெம்பர் 2010 (UTC)
1. --மணியன் 12:46, 17 செப்டெம்பர் 2010 (UTC)
1. --குறும்பன் 14:25, 17 செப்டெம்பர் 2010 (UTC)
1. -- சுந்தர் <sup>\பேச்சு</sup> 03:04, 18 செப்டெம்பர் 2010 (UTC)
1. --மாஹிர் 10:25, 18 செப்டெம்பர் 2010 (UTC)
1. --கார்த்திக் 05:04, 21 செப்டெம்பர் 2010 (UTC)
1. --சி. செந்தி 11:48, 21 செப்டெம்பர் 2010 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 6

## கலை (செப்டம்பர் 17, 2010 - செப்டம்பர் 24, 2010) ஓட்டு (18|0|0)

### கருத்து

- விக்கியின் வளர்ச்சியில் அரிய பங்களிப்புகளை மிகவும் பொறுப்பாகவும் சீராகவும் செய்துவரும் கலை ஒரு சிறந்த எடுத்துக்காட்டான பங்களிப்பாளர். அண்மையில் நடந்த கட்டுரைப் போட்டியில் அயராது கடும் உழைப்பையும் நல்கினார் என்பதை இங்கு நினைவு கூர்கின்றேன். வெற்றிபெற என் நல்வாழ்த்துகள்.--செல்வா 00:08, 17 செப்டெம்பர் 2010 (UTC)
- தமிழ் விக்கிப்பீடியாவின் நிர்வாகிகள் பட்டியலில் இடம்பெற உள்ள கலை பல கலந்துரையாடல் நிகழ்வுகளில் பங்கேற்று, அந்நிகழ்வுகளில் தமிழ் விக்கிப்பீடியா குறித்து அறிமுகம் செய்வதுடன் தமிழ் விக்கிப்பீடியாவிற்கு அருமையான பல தலைப்புகளில் நல்ல கட்டுரைகள் அளித்திருக்கிறார். தமிழ் விக்கிப்பீடியாவின் முதல் பெண் நிர்வாகியாக தேர்வு செய்யப்படவுள்ளது குறித்து மகிழ்ச்சி. வாழ்த்துக்கள்.--தேனி.எம்.சுப்பிரமணி. 01:23, 17 செப்டெம்பர் 2010 (UTC)
- தவறான பக்கங்களை நீக்குவது, விசமப்பயனர்களைத் தடுப்பது, தவறான தொகுப்புகளை மீள்விப்பது மிக முக்கியமான நிருவாகப் பணிகளாகும். இவற்றை இலகுவாக கற்றுக் கொள்ளலாம். நேரம் இருக்கும் போது செய்யலாம். இதனால், உங்கள் கட்டுரையாக்கப்பணி கண்டிப்பாகத் தடை பெறாது. நீங்கள் ஐரோப்பிய நேர வலயத்தில் இருந்து வரும் முதல் நிருவாகியாக இருப்பதால், 24 மணி நேரமும் தமிழ் விக்கியைக் கண்காணிக்க உதவியாக இருக்கும். முதல் பெண் xyz என்று சொல்வதே சில வளர்ந்த சமூகங்களில் புருவத்தை உயர்த்த வைக்கும். எனவே, முதல் பெண் நிருவாகி என்பதை வலியுறுத்த விரும்பவில்லை :) ஆனால், விக்கி இயக்கத்தைப் பொறுத்தவரை உலகளவிலேயே கூட இன்னும் கூடிய அளவு பெண்களின் பங்களிப்பைப் பெற முயன்று வருகிறார்கள். அந்த வகையில் உங்களின் தமிழ் விக்கிப் பங்களிப்புகள் மிகவும் முக்கியத்துவம் வாய்ந்தவை--இரவி 05:29, 17 செப்டெம்பர் 2010 (UTC)
- கலை தமிழ் விக்கிப்பீடியாவுக்கு மிகவும் சிறப்பாகப் பங்களிப்பவர்களுள் ஒருவர். முக்கியமான பொறுப்புக்களை ஏற்றுச் சிறப்பாக நிறைவேற்றியிருக்கிறார். நிர்வாக அணுக்கம் பெறுவதற்கு மிகவும் பொருத்தமானவர். --மயூரநாதன் 06:09, 17 செப்டெம்பர் 2010 (UTC)
- கலையின் பங்காற்றால் தமிழ் விக்கிப்பீடியாவில் சிறப்பாக உள்ளது. சிறந்தக் கட்டுரை ஆக்கங்களைத் தவிர வெளியுலக பரவலுக்கும் பயிலரங்குகள் நடத்தி உள்ளார்.பல கலந்துரையாடல்களில் ஆக்கமுள்ள கருத்துக்கள் வழங்கியுள்ளார்.தமது விக்கி அனுபவத்தை உதவிக் கட்டுரைகளாக பலருக்கும் உதவும் வகையில் வடித்துள்ளார்.அவர் நிர்வாக அணுக்கம் பெறுதல் தமிழ் விக்கிக்கு மிக்கப் பயனளிக்கும்.--மணியன் 12:59, 17 செப்டெம்பர் 2010 (UTC)